text: Nyt kontorhus på Haderslev Havn
  23 juni 2011 kl. 14.58
  MT Højgaard A/S skal bygge en Y-formet bygning i tre etager med plads til 316 medarbejdere på havnen i Haderslev til Udbetaling Danmark.
  Udbetaling Danmark skal fra 2012 overtage udbetalingen af folke- og førtidspension, boligstøtte, barselsdagpenge og familieydelser fra kommunerne.
  Bygningen i Haderslev skal rumme et af de fem centre, som ATP skal drive. 
  Huset er tegnet af arkitekterne Arkitema og har tre ?arme? og en enkel, lys facade med vandrette linjer. Bygningen bliver på 5.815 kvadratmeter.
  